બધા લેખક બનવા ઇચ્છતા લોકો માટે ઝવેરચંદ મેઘાણીની જેમ શીઘ્રકવિ કે લેખક બનવાની ક્ષમતા સહજ નથી હોતી…(યાદ કરો ‘ચારણ કન્યા’) તે પામવા માટે પાંચ, દસ કે પંદર વાર લખાણને મઠારવું પડે અને ત્યાર પછી પણ જો મેળ ન પડે તો દ્રાક્ષને ખાટી માની જતું રહેવું જોઈએ. આ સમજ બહુ પ્રાથમિક છે અને તે આરંભે શૂરા ન હોય તેમને માટે પણ એટલીજ ઉચિત છે. પહેલા હું મારા નિજાનંદ માટે લખું અને ત્યારબાદ અન્ય સુધી મારો આનંદ પહોચાડી વાચકને સહભાગી બનાવવા માટે વધુ સતર્ક બની પ્રયત્ન કરું. બહુ ઓછા વાચકો પોતાનો અભિપ્રાય આપવા માટે કરમાં કલમ કે કમ્પ્યુટર ગ્રહણ કરે છે. સાધના સક્ષમ અને સાર્થક પ્રયત્નોથી જ સફળતા તરફ પ્રયાંણ કરે! -હદ.